CELEX: 31982R1183
Language: el
Date: 1982-05-18 00:00:00
Title: Κανονισμός (EOK) αριθ. 1183/82 του Συμβουλίου της 18ης Μαΐου 1982 περί τροποποίησης του κανονισμού (EOK) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων

Avis juridique important

|

31982R1183

Κανονισμός (EOK) αριθ. 1183/82 του Συμβουλίου της 18ης Μαΐου 1982 περί τροποποίησης του κανονισμού (EOK) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 140 της 20/05/1982 σ. 0001 - 0001 Ισπανική ειδική έκδοση: Κεφάλαιο 03 τόμος 25 σ. 0112  Πορτογαλική ειδική έκδοση : Κεφάλαιο 03 τόμος 25 σ. 0112  Φινλανδική ειδική έκδοση: Κεφάλαιο 3 τόμος 15 σ. 0006  Σουηδική ειδική έκδοση: Κεφάλαιο 3 τόμος 15 σ. 0006 

***** ΚΑΝΟΝΙΣΜΟΣ (ΕΟΚ) αριθ. 1183/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί τροποποιήσεως του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι ο κανονισμός (ΕΟΚ) αριθ. 804/68 (3), όπως τροποποιήθηκε τελευταία από την πράξη προσχωρήσεως του 1979, προβλέπει τον καθορισμό, ετησίως, ενδεικτικής τιμής για το γάλα και τιμών παρεμβάσεως· ότι, με την ευκαιρία του καθορισμού αυτών των τιμών, πρέπει να καθοριστεί επίπεδο εγγυήσεως προκειμένου να συμβάλει σε καλύτερο προσανατολισμό της παραγωγής και κατά τον τρόπο αυτό να ελαφρύνει τον κοινοτικό προϋπολογισμό· ότι κάθε μείωση της κοινοτικής εγγυήσεως πρέπει να αντιστοιχεί στην υπέρβαση του επιπέδου αυτού χωρίς, ωστόσο, να ασκείται υπερβολική πίεση στο εισόδημα των παραγωγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 804/68 παρεμβάλλεται το ακόλουθο άρθρο:  «Άρθρο 5β  1. Το Συμβούλιο, κατά τον καθορισμό των τιμών που αναφέρονται στο άρθρο 5 παράγραφος 1 και σύμφωνα με την ίδια διαδικασία, καθορίζει ετησίως ένα επίπεδο εγγυήσεως για το γάλα.  2. Η Επιτροπή θεσπίζει, κατά περίπτωση, τα απαραίτητα μέτρα για την εφαρμογή του παρόντος άρθρου σύμφωνα με τη διαδικασία που προβλέπεται στο άρθρο 30.»  Άρθρο 2  Ο παρών κανονισμός αρχίζει να ισχύει στις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. C 104 της 26. 4. 1982, σ. 25.  (2) ΕΕ αριθ. C 114 της 6. 5. 1982, σ. 1.  (3) ΕΕ αριθ. L 148 της 28. 6. 1968, σ. 13.